El president espanyol evita precisar si el rei Joan Carles I ha d'abandonar La Zarzuela - Diari de Girona\nBrussel·les adverteix Espanya: «Saben molt bé què pensem sobre el blanqueig de capitals»\nddg/agències 15.07.2020 | 23:41\nEl president espanyol evita precisar si el rei Joan Carles I ha d'abandonar La Zarzuela Diari de Girona\nEl president del Govern, Pedro Sánchez, va evitar precisar si considera convenient que Joan Carles I abandoni el Palau de La Zarzuela o renunciï al títol de rei emèrit pels seus pressumptes negocis opacs que investiga la justícia. Sánchez va declarar ahir en la roda de premsa amb el primer ministre suec, Stefan Löfven, que ja havia estat «molt clar» respecte al seu posicionament, però va eludir concretar les mesures que, en la seva opinió, hauria d'adoptar la Casa Reial.\nEl cap de l'executiu es va remetre a les declaracions de fa una setmana en les quals qualificava de «pertorbadores» les informacions sobre el rei emèrit i assenyalava que la Casa Reial estava «marcant distàncies» davant d'aquestes novetats «inquietants». «Vaig ser molt clar i aquí ho deixo», va subratllar ahir. També va evitar pronunciar-se l'eurocomissari d'Economia, Paolo Gentiloni, que va remarcar que es tracta d'una situació interna d'Espanya, tot i que va recordar que tothom sap «molt bé» el posicionament de l'executiu europeu sobre el blanqueig de capitals.\nEl secretari de Transparència i Democràcia Participativa del PSOE, Odón Elorza, va manifestar que Felip VI, si vol «sostenir la corona», hauria de demanar al Govern que retirés el títol vitalici de rei emèrit al seu pare. Per la seva banda, el líder del PP, Pablo Casado, va acusar el Govern del PSOE i Podem de «debilitar» la monarquia i va presentar el seu partit com el «garant» de l'estabilitat institucional. Tot això el mateix dia que el baròmetre del CIS del mes de juliol revelava que només un 0,5% dels espanyols percep la monarquia com un problema. El rànquing de problemes s'elabora amb les respostes espontànies dels entrevistats quan se'ls pregunta pels tres principals problemes del país. El qüestionari del CIS no inclou cap pregunta explícita sobre la monarquia. El 2015 va ser l'última vegada que el centre va consultar sobre la Corona i Felip VI va rebre una nota de suspès amb 4,34 punts. La Casa Reial va notificar abans-d'ahir al vespre que demà Felip VI i Letizia no visitaran les ciutats de Barcelona i Figueres, tal com s'havia planificat inicialment en la gira post-confinament dels monarques.\nEmèrit i torero.


Un espectacle llòbrec – Volar de nit és perillós\nUn espectacle llòbrec\nEl capellà era baixet com un escolanet i semblava condemnat a haver de rebre sempre adjectius en diminutiu. Tenia els peus petits, les mans petites, el nas petit, els ulls petits i la boca petita. Més que petit, era gairebé minúscul però el que realment em va impressionar d’ell va ser el plaer amb què ens va parlar de la vida i de la mort, i de la mort, i de la vida i la mort, i de la mort i la vida i, sobretot, de la mort. Durant els quaranta-cinc minuts que va durar l’enterrament, la dolça innocència infantil del capellanet i el contingut i les formes del seu discurs mesurat i ambientat en un gèlid monestir romànic van anar construint lentament una llefiscosa cosa estranya, sinistra i terrorífica amb un cert valor com a espectacle.\nEl capellanet parlava un català delicat, ric i correctíssim. El seu nivell de perfecció i la seva exigència per mantenir un alt nivell d’artifici em van sorprendre i vaig fixar-me en el que deia. I vaig tenir temps de sentir indiferència, son, horror, tristesa, vergonya i incredulitat. La seva passió em va semblar monstruosa. A l’hora del sermó l’home petit es va transformar en un immens telepredicador d’una mena de petitisme cristià moderadament catalanista i fanàticament moderat, com si algú hagués posat dins d’una coctelera Lluís Llach, Ricky Martin i Miquel Batllori, i al final hi hagués tirat unes gotetes d’aromes de Montserrat tot invocant l’esperit de Jacint Verdaguer.\nI no només això. El capellanet no estava sol, tenia un ajudant que era una dona que potser era coixa i que tenia l’aspecte d’una turista alemanya de vuitanta anys vídua, rossa i feminista. Va llegir les lectures en un altre accent estrambòtic i va equivocar-se unes quantes vegades sense immutar-se gaire. Més que una dona elegant em va semblar una dona preparada per anar a buscar bolets en qualsevol moment.\nI per si fos poc entre el públic hi havia un senyor sord segurament addicte als enterraments i que se sabia tota la cerimònia de memòria. Com que tenia la veu forta, eclipsava els altres participants que volien contestar el capellà i l’acte es va transformar en un diàleg exclusiu entre l’home sord i l’homenet. Però per algun motiu que se m’escapa, després del sermó l’home sord es va accelerar i va començar a contestar les paraules del capellanet amb antelació produint un efecte sonor força desagradable. Com no podria haver estat d’altra manera, uns minuts més tard la missa va acabar i després d’aquest parèntesi, la tristesa per la qual tots érem allà –excepte el capellanet, l’ajudant i el sord- va seguir el seu curs.\nPublicat el 14 febrer 2010 15 febrer 2010 Autor Marta Millaret\nAnterior Entrada anterior: Números clars\nSegüent Entrada següent: Espriu inquietant: Escriu!


Programa online Perd Pes amb Pilar Rodrigáñez | ets el que menges\nPerd pes, amb Pilar Rodrigáñez\nT'esforces amb dietes però sense resultats que durin?\nCreus que l’alimentació per perdre pes està en contradicció amb el plaer de menjar?\nEt sents inflamada, cansada, desvitalitzada i sense energia?\nSegurament ja has fet milers de dietes. I sempre és el mateix.\nSegueixes la dieta uns dies, potser unes setmanes… Però aquesta eufòria que tens a l’inici va decaient i en uns dies no et sents ni motivada, ni amb ganes, ni veus canvis… Vas deixant-la a poc a poc i comences a menjar coses que no són saludables… Així que, al cap d’un temps, l’acabes deixant. I tornes als mateixos hàbits de sempre, a les mateixes rutines, als mateixos “haig de rebaixar uns quilos” que t’han portat al punt en el qual et trobes ara i del qual vols sortir.\nÉs possible que ja ho hagis provat tot per perdre pes i et sentis desanimada. O que fins i tot pensis que el teu problema no té solució. Molt d’esforç i sacrifici per, al final, no avançar ni un centímetre.\nLa clau per aprimar-te no són les dietes\nL’alimentació que et permet perdre pes i mantenir-lo EXISTEIX.\nI, a més a més, pots gaudir-ne mentre la converteixes en un hàbit. Només necessites conèixer-la, entendre-la i integrar-la a la teva vida. Encara que et sembli mentida, no es tracta de passar gana ni molt menys d’avorrir-te menjant.\nTreu-t’ho del cap!\nUna pauta de pèrdua de pes ben elaborada et donarà la possibilitat de veure’t millor,\nperò, sobretot, de sentir-te millor:\nN’hi ha tants, de beneficis, en una bona alimentació!\nDe la mà de la dietista Pilar Rodrigáñez aprendràs a menjar bé per\nperdre aquells quilos que no vols i guanyar vitalitat.\nDeixa’t de dietes restrictives i de l’efecte rebot.\nÉs el moment de fer un nou enfocament:\nEntendre què hi ha darrere del sobrepès i quin és el patró d’alimentació que et permet perdre greix, sempre amb informació rigorosa i actualitzada.\nTenir menús i receptes que siguin tan delicioses com fàcils per integrar-les a la teva vida i la de la teva família.\nSentir-te acompanyada i motivada.\nConèixer els hàbits clau del teu dia a dia que facin sinergia amb la teva alimentació.\nPERDRÀS PES I MILLORARÀS LA TEVA SALUT\n2 setmanes de menús pautats amb una òptima combinació d’aliments i la informació i\nacompanyament que necessites per recuperar les regnes de la teva alimentació.\nDurant 14 dies compartirem trobades en línia en les quals abordarem diferents temes relacionats amb la pèrdua de pes.\nParal·lelament, seguirem un menú específic per perdre pes, amb receptari, i ens comunicarem a través d’un fòrum per compartir el camí i resoldre dubtes.\nTindràs accés a lliçons en vídeo que t'ajudaran a entendre els punts clau relacionats amb la pèrdua de pes i, durant 14 dies, podràs compartir les teves experiències i resoldre els teus dubtes directament amb la professora del programa en un fòrum ordenat per temes i permanentment actiu.\nA més, compartirem trobades en directe perquè tot quedi resolt i acabis el\nprograma sabent què és el que et va bé per aconseguir resultats per sempre.\nAmb el curs de la Pilar tindràs:\nMENÚ DE 2 SETMANES* Totes les ingestes del dia planificades amb una òptima combinació d’aliments i macronutrients per a la pèrdua de greix corporal.\nLLISTA DE LA COMPRA Cada setmana tindràs la teva pròpia llista de la compra amb tots els ingredients que necessitaràs.\n30 RECEPTES COMPLETES PER A PERDRE PES Tant si t’agrada cuinar com si no, tindràs receptes detallades perquè et sigui fàcil seguir el programa i perdre pes.\n4 SESSIONS EN DIRECTE 2 trobades online amb la Pilar Rodrigáñez, professora del programa, i 2 sessions amb altres professionals de la salut per entendre en profunditat què pot estar al darrere del guany de pes i com revertir el problema\n14 LLIÇONS EN VÍDEO Entendràs les diferents temàtiques implicades en la pèrdua de pes i podràs veure'ls sempre que vulguis\nACOMPANYAMENT DIARI A banda de les sessions en directe, podràs preguntar i resoldre dubtes directament amb la Pilar a través del fòrum privat dins del nostre web.\nAPUNTS I MATERIALS DESCARREGABLES Entendràs les bases de l'alimentació per perdre pes i reforçaràs l'aprenentatge amb guies que seran teves per sempre més.\n*Menú omnívor. Aquest programa no està pensat per a opcions veganes ni vegetarianes.\nQuè aconseguiràs amb el programa “Perd pes”,\namb Pilar Rodrigáñez?\nComençaràs a perdre pes en pocs dies.\nMilloraràs les teves digestions i el teu trànsit intestinal.\nEt sentiràs més vital i dormiràs millor.\nGaudiràs mentre menges; descobriràs combinacions sorprenents.\nCompartiràs la teva alimentació amb la teva família.\nAprendràs les bases per convertir la nova pauta en un hàbit per a tota la vida.\n14 vídeos teòrics organitzats en 5 seccions o àrees de coneixement\nrelacionades amb la pèrdua de pes.\nParadigma hormonal del sobrepès\nLliçons en vídeo en què plantejarem el problema amb una perspectiva evolutiva, desmuntarem el paradigma CICO i entendrem la flexibilitat metabòlica com a assumpte fonamentalment neuroendocrí.\nCaracterístiques de la pauta dietètica per perdre pes\nLliçons en vídeo en què concretarem com hauria de ser el nostre plat, segons la distribució dels diferents macronutrients, i quin patró d'alimentació hauríem de seguir per poder perdre pes (com i quan menjar).\nSobrepès, estrès i hàbits circadiaris\nDimensionarem la importància que tenen els hàbits circadiaris i els efectes del cortisol i la inflamació en l’augment de pes. Revisarem alguns punts importants per posar en pràctica i reduir els factors d'estrès controlables.\nRevisarem de quina manera la caiguda estrogènica típica d'aquesta etapa de la vida suposa una caiguda energètica a què s'ha hagut d'adaptar el nostre organisme. Veurem quines cures específiques caldrà tenir durant aquests anys per esmorteir-ne els efectes.\nDejuni i flexibilitat metabòlica\nPer què el dejuni és interessant per a la pèrdua de pes? És per a tothom? Quina és la millor opció? Tot això resoldrem en aquests vídeos dedicats a aquesta eina tan de moda al món de l'alimentació.\nDIETISTA ESPECIALITZADA EN PÈRDUA DE PES\nDietista integrativa especialitzada en pèrdua de pes, desajustos metabòlics i salut femenina. Ha ajudat més de 5.000 persones a millorar la seva composició corporal i a canviar hàbits de vida. Titulada a l’IFPS Roger de Llúria i formada en metabolisme i obesitat per l’INCS i en Salut Homonal Femenina per CEAN, fa més de cinc anys que acompanya les persones que volen cuidar-se a través de la consulta, cursos en línia, tallers i conferències. És divulgadora i autora del llibre Perd pes i guanya salut (Penguin Random House).\nDoctora especialitzada en\nPNIE i dietista especialitzada en esport.\nLes sessions quedaran gravades i les podràs veure sempre que vulguis.\nDilluns 4 de juliol, 19 h.\nTrobada per resoldre dubtes amb Pilar Rodrigáñez.\nLa Pilar resoldrà tots els dubtes que sorgeixin referits al funcionament del programa per començar amb bon peu.\nDimarts 12 de juliol , 19 h.\nMicrobiota intestinal i composició corporal amb Dra. Lola de la Puerta.\nLa Dra. de la Puerta explicarà la importància de la microbiota intestinal a la nostra composició corporal i quin tipus d'alimentació convé realitzar per potenciar aquest aspecte vital.\nExercici físic i alimentació per perdre pes amb María Zapata.\nMaría Zapata explicarà quin és el tipus d'exercici físic més beneficiós per aconseguir flexibilitat metabòlica i com ens hauríem d'alimentar pel que fa als diferents tipus d'activitat física per potenciar-ne els efectes.\nDivendres 15 de juliol, 19 h.\nQuè fer per no fer dieta mai més amb Pilar Rodrigáñez.\nTancarem el programa resolent tots els dubtes que hagin quedat i plantejant algunes claus importants per poder continuar incorporant tot allò que s’ha après com a hàbit.\nAconsegueix també aquests BONUS\namb informació teòrica i pràctica que funcionaran de manera sinèrgica\namb els canvis que et proposa la Pilar.\nBonus 1. Menú keto i adaptat a semi dejunis.\nAdaptacions als menús principals del curs, per a aquelles persones que ja hagin iniciat canvis d'alimentació cap a una pauta keto o que ja realitzin semi dejunis 16/8.\nBonus 2. Microbiota intestinal per a la pèrdua de pes.\nEn aquest bonus, la Dra. Lola de la Puerta revelarà, en un directe, l'enorme impacte que té la microbiota intestinal sobre la composició corporal, segons les investigacions més recents i la seva pròpia pràctica clínica.\nBonus 3. Moviment i alimentació per a la pèrdua de pes.\nAprendràs quin tipus d'exercici físic convé fer per perdre pes i com ens hem d'alimentar per maximitzar els resultats?\nEn un directe la Maria Zapata respondrà a aquests interrogants i et donarà pautes pràctiques per incorporar i escollir la millor opció d'exercici físic i com acompanyar-lo d'una pauta alimentària adequada.\nDeixa’t acompanyar per la Pilar i aconsegueix canviar\nla teva vida definitivament.\nAquest programa és per a tu si…\nVols perdre pes sense patir l’efecte rebot.\nHas fet mil dietes amb molt d’esforç i pocs resultats.\nVols aprimar-te amb una certa garantia i veure resultats.\nVols tenir els àpats pautats i no complicar-te.\nVols un pla que et permeti compartir la taula amb la resta de la família.\nVols aprendre a menjar bé per mantenir-te.\nVols desenganxar-te del sucre i dels carbohidrats i deixar de menjar per ansietat.\nMés de 5.000 persones han perdut pes amb la Pilar.\nM'ha agradat molt el curs . M'he aprimat 3 kg en només 10 dies, però sobretot estic molt agraïda perquè tinc molta més energia i gairebé han desaparegut els dolors articulars que tenia. He descobert que reduir la ingesta d'hidrats de carboni m'ha anat molt bé. Amb les receptes he descobert molts sabors nous. Moltes gràcies per tot, Pilar. Fins aviat!\nM'he aprimat uns 3 kg, he reduït 2 centímetres de perímetre abdominal i, sobretot, he obtingut una claredat mental que em semblava ciència - ficció .\nMolt agraïda i, si es repeteix, el faré sense cap mena de dubte!\nHe après com funciona en el meu cos allò que menjo i he descobert un món nou d'espècies i fruita seca! He trobat molt a faltar el pa i el cafè amb llet, però el coneixement ens fa poderoses i ara ja sé que puc permetre'm un caprici de tant en tant sense sentir-me culpable.\nÉs la tercera vegada que m'apunto als cursos de la Pilar. Els faig amb tranquil·litat, sense obsessionar-me. M'interessa agafar bons hàbits i ho estic aconseguint. Actualment, peso 8 kg menys que l'any passat i n'estic molt contenta. Moltes gràcies a totes, especialment a tu, Pilar, per la teva aportació al meu benestar i al de la meva família. Més enllà dels canvis físics i la dieta, mentalment estic molt més forta i més positiva.\nEl meu propòsit no era perdre pes, sinó sentir-me millor. Fa uns dos anys que faig una dieta low-carb i, així i tot, amb el curs he après a menjar millor, a no fer tants àpats. M'ha anat tot tan bé que continuaré amb aquesta dieta( fent alguna excepció de tant en tant). M'ha encantat com explicava les coses la Pilar: clares, molt flexible a poder canviar ingredients permesos i molt contundent a l’hora de no fer segons què. Moltíssimes gràcies!\nM'ha sorprès molt (cap a bé) no haver passat gana! Les receptes eren molt bones i molt saciants, m'he aprimat 3 kg però, a més, he fet un munt de canvis que em semblaven impossibles: sense sucre, sense beguda vegetal, sense gluten, sense postres... M'ha encantat la manera com la Pilar ho ha plantejat i he instaurat alguns hàbits que ja són ben meus. Contentíssima!\nFeia temps que estava enquistada en un pes que no era el normal en mi i ja estava una mica desesperada. He perdut uns 2-3 kg i, sobretot, m'he desinflat força de panxa. Felicitats i moltes gràcies!\nHe repetit amb la Pilar dues vegades i estic molt contenta. Vaig perdent pes a poc a poc, però el més important és que he anat instaurant hàbits saludables.\nUn curs fantàstic, una altra manera de viure l'alimentació. M'ha ajudat molt el concepte i la idea i intento aplicar el màxim mengi on mengi. M'he aprimat 2 kg i m'he desinflat. Em sento molt millor!\nHe rebaixat 3 kg en les dues setmanes del curs, ja no prenc Dormidina i, sobretot, em sento més VITAL! No m'ho puc creure! Moltes gràcies per aquest curs.\nAmb el programa online "Perd pes amb Pilar Rodrigáñez" t’emportes:\nLliçons en vídeo per entendre en profunditat perquè guanyem pes i com revertir aquest problema.\n2 directes amb la Pilar per resoldre dubtes i compartir experiències.\nMenú de 2 setmanes omnívor (i apte per a totat la família) per perdre pes i gaudir-ne mentrestant!\nApunts i material digital descarregable\nBonus 1 - Menú adaptat a dieta cetogènica i menús adaptats a dejunis 16/8 (matí i nit)\nBonus 2 - Microbiota intestinal per a la pèrdua de pes (en directe)\nBonus 3 – Moviment, alimentació i pèrdua de pes (en directe)\nEl regal més útil per qui vol fer un canvi d'hàbits definitiu\nUn programa per descobrir receptes saludables de la mà de la Pilar, per aprendre a perdre pes i deixar de fer dieta.\nREGALA EL CURS\nEl curs comença el 4 de juiol i acaba el 17 del mateix mes.\nI si no puc assistir als directes?\nNo et preocupis, queden gravats! I, mentrestant, jo seguiré al fòrum per acompanyar-te minut a minut i que res s'interposi en el teu camí cap a la pèrdua de pes definitiva.\nSi tinc dubtes, podré fer preguntes?\nAixò és el que volem, que aprofitis el fòrum per compartir experiències i resoldre dubtes.\nTambé a les sessions hi haurà un espai per posar-ho en comú.\nSoc exalumna del “Perd pes i guanya salut” o del "Perd pes, dones 40-50-60". Quina diferència hi ha entre aquest nou curs i la primera i la segona edició?\nEl menú proposat és nou; és a dir, no es repeteix cap de les receptes dels cursos anteriors. I el curs inclou les últimes novetats científiques en les lliçons en vídeo\nHi ha descomptes per a exalumnes dels altres cursos de la Pilar?\nNo, ja que es tracta d'un programa totalment nou. Sí que tenen el 20% de descompte habitual els socis de la Comunitat Etselquemenges.\nNo, només podràs apuntar-t'hi fins al 23 de gener a mitjanit. Si creus que no podràs seguir-lo ara, però el curs t’interessa, pots adquirir-lo i fer-lo quan et vagi bé, perquè el tindràs penjat per sempre. De totes maneres, si ara no et pots comprometre a fer-lo, et recomanem que no t'hi apuntis. La major part del benefici d'aquest programa és l'acompanyament de la Pilar durant els 15 dies.\nSi soc vegetariana o vegana, podré fer el curs?\nAquesta vegada les opcions de menú són exclusivament omnívores, dependrà de si ets capaç d’adaptar la pauta a la teva alimentació.\nSón difícils de fer els plats proposats?\nNo, la idea és que el menú sigui senzill de fer i compatible amb la vida familiar. I tot el que pugui tenir una mínima complicació s’explicarà en l’apartat de receptes. De tota manera, sempre pots plantejar els dubtes que tinguis al fòrum.\nPodrem menjar tots igual a la família?\nSí, tots els membres de la família poden fer el mateix menú, variant quantitats segons les necessitats.\nPuc fer el curs si soc celíaca?\nSí. Pràcticament no hi ha gluten i, si hi ha algun aliment que en contingui, és molt fàcil de substituir.\nData inici: Inici 4 de juliol\n14 lliçons en vídeo\nMenú de 2 setmanes (omnívor)\nLlista d’anar a comprar\nSuport diari al fòrum\nBONUS 1 - Menú keto i menús dejunis 16/8\nBONUS 2 - Microbiota intestinal\nBONUS 3 - Moviment, alimentació i pèrdua de pes


Inici / Actualitat / Notícies del Col·legi / El COIB rebutja la decisió del Govern espanyol de finalitzar el confinament total\nEl Col·legi Oficial d’Infermeres i Infermers de Barcelona (COIB) rebutja la mesura anunciada pel president del Govern espanyol, Pedro Sánchez, de finalitzar el confinament total i permetre que les persones que treballen en serveis no essencials puguin tornar a la feina.\nTal i com indiquen els experts, la corba de contagis de la Covid-19 encara no ha baixat prou. Un desconfinament tan prematur provocarà un augment del nombre de persones infectades, cosa que tindrà conseqüències nefastes en el sistema sanitari, en els professionals de la salut i en el conjunt de la població.\nEl COIB, com les administracions i la resta de la societat, desitja que el país torni a la normalitat el més aviat possible, però la manera d’aconseguir-ho no és la que s’ha anunciat des del Govern central.\nLa presidenta del COIB, Paola Galbany, alerta que “ara no ens podem permetre un repunt dels casos; no s’ho poden permetre les infermeres i la resta dels professionals de la salut que, després de setmanes treballant al dos-cents per cent, estan esgotats físicament i mentalment. No s’ho pot permetre l’atenció primària, ni els hospitals, ni els centres sociosanitaris, ni tampoc les residències. I, sobretot, no s’ho pot permetre la ciutadania en el seu conjunt. Un repunt dels casos tindria conseqüències nefastes en l’estat d’ànim de la població i ajornaria la tornada a la normalitat, tan desitjada per tothom.”\nEl COIB reclama que el desconfinament es faci d’una manera gradual i segura, tenint en compte les recomanacions dels experts. Per poder iniciar la tornada a la normalitat, és imprescindible que la ciutadania tingui accés a proves de diagnòstic ràpid i a material de protecció adequat. També és necessari protegir de manera especial la població amb més risc. Per això és imprescindible identificar-la correctament, fent servir criteris que vagin més enllà de l’edat. Un repunt de la incidència de la malaltia tornaria a situar-nos, molt probablement, en un escenari de col·lapse del Sistema de Salut exposant, de nou, a la població més vulnerable.\nLa corporació sol·licita a tots es col·legis professionals, les societats científiques, i al conjunt de la societat civil que es pronunciïn de manera unitària per evitar el desconfinament prematur i prendre, de manera conjunta, totes les mesures necessàries per protegir la població general, les infermeres i la resta de professionals de la salut.


Escola Politècnica Superior > La Escuela > EPS\n› La Escuela › EPS\nL’Escola Politècnica Superior (la Politècnica o EPS) és el centre docent de la Universitat de Girona on podràs formar-te en diversos àmbits de l’Enginyeria i de l’Arquitectura. Aquests són estudis d’èxit, amb taxes d’ocupació de recent titulats d’un 92% i amb les taxes més altes de mobilitat i d’ocupació en càrrecs de gestió. A la Politècnica tindràs la possibilitat de realitzar estades a l’entorn laboral en empreses del sector i estades internacionals a universitats de prestigi. I és que l’EPS està fortament vinculada amb la indústria a través del seu Patronat format per unes 80 empreses i institucions i té més de 90 convenis signats amb universitats d’arreu del món.\nL’Escola disposa de 38.000 m2 d’instal·lacions acadèmiques, amb 33 aules de teoria, 37 laboratoris i 10 aules informàtiques. El col·lectiu EPS està format per més de 2700 alumnes, 400 professors i 130 personal d’administració i serveis (PAS). Professors i PAS que estan al servei de la nostra societat per oferir estudis de qualitat de grau, màster i doctorat. I és que tenim 40 anys d’experiència no només formant sinó també inspirant els futurs enginyers i arquitectes.\nDirector de l’EPS\nLa Politècnica Òrgans de govern\nInstitus i Càtedres\nEdificis Història L'Escola Politècnica Superior (EPS) és un centre docent creat el 1992 amb la reestructuració universitària a Catalunya i la conseqüent creació de la Universitat de Girona.\nActualment l’Escola està ubicada al campus Montilivi, i consta dels edificis P-I (inaugurat oficialment el 1985), P-II, P-III i P-IV. És un dels centres més grans de la UdG, amb uns 2400 estudiants, 400 professors i 35 personal d’administració i serveis (dades del curs 2011-2012).


El Museu de Lleida Diocesà i Comarcal | Diputació de Lleida\nInici / Cultura / El Museu de Lleida Diocesà i Comarcal\nLa nova seu del Museu de Lleida Diocesà i Comarcal va obrir les seves portes al públic el mes de novembre de 2007 per convertir-se, amb una superfície total de més de 7.000 metres quadrats, en el gran referent museístic de Lleida. Perquè el Museu de Lleida sigui l’equipament capdavanter que és ara ha calgut l’esforç de moltes persones i institucions. Les cessions patrimonials de la Diputació de Lleida per a la construcció d’equipaments, espais i serveis han representat una de les contribucions més importants, tant per a la ciutat com per al territori de Lleida.\nDes de l’any 1835, la Diputació ha anat derivant de forma continuada una part molt important dels seus recursos econòmics i patrimonials, ja sigui en tasques de benestar social i sanitat, primer, i, en ensenyament i cultura, després.\nL’emplaçament del Museu de Lleida en terrenys de l’Illa Maternitat ha servit per protegir definitivament una part importantíssima del patrimoni artístic de les terres de Lleida, que se suma al patrimoni històric, cultural i artístic de tot un país.\nLa contribució de l’Institut d’Estudis Ilerdencs, amb la cessió de dos dels seus prolífics fons patrimonials, els fons arqueològic i numismàtic, ha conformat decisivament l’actual imatge del Museu de Lleida. Dues col·leccions sense les quals –conjuntament amb les cessions de fons artístics de la Generalitat, el Bisbat i el Capítol catedralici– difícilment es podria mostrar un acurat projecte museogràfic que expliqués al visitant el passat d’aquestes terres i el valuós i secular patrimoni que les conformen.


UMH - DIRECCIÓ DE MÀRQUETING I INVESTIGACIÓ DE MERCATS AGROALIMENTÀRIS\nPDI: DIRECCIÓ DE MÀRQUETING I INVESTIGACIÓ DE MERCATS AGROALIMENTÀRIS\nDIRECCIÓ DE MÀRQUETING I INVESTIGACIÓ DE MERCATS AGROALIMENTÀRIS\nMòdul: Gestió i Organització d'Empreses Agroalimentàries\nMàrqueting i sistemes de comercialització de productes agroalimentaris. Investigació comercial.\nEls titulats en el Màster d'Enginyeria Agronòmica seran professionals amb capacitat, entre altres coses, de dirigir i organitzar la producció en les empreses i indústries del sector agroalimentari, així com dur a terme la gestió i comercialització dels seus productes. Una de les funcions més importants dins de l'empresa és la funció comercial. És l'última etapa del circuit real de béns de l'empresa, però també la primera activitat a desenrotllar en el procés empresarial, ja que és la que identifica les necessitats del mercat i informa l'empresa d'estes necessitats. Amb esta assignatura, el titulat entrarà en contacte amb les diferents funcions que realitza el director de màrqueting d'una empresa agroalimentària (anàlisi de la situació, planificació d'objectius, organització de les estratègies i control dels compliments d'estos objectius) i serà capaç de triar i utilitzar adequadament les tècniques d'informació comercial necessàries per a tindre un adequa\nCapacitat per a proposar, dirigir i realitzar projectes d'investigació, desenvolupament i innovació en productes, processos i mètodes empleats en les empreses i organitzacions vinculades al sector agroalimentari i ramader.\nConeixements adequats i capacitat per a usar els llenguatges i desenvolupar i aplicar les tècniques pròpies de l'organització i adreça de l'empresa agroalimentària, així com de la gestió logística en l'àmbit del sector.\nConeixements adequats i capacitat per a desenvolupar i aplicar la metodologia i la tecnologia en investigació comercial, màrqueting i sistemes de comercialització de productes agroalimentaris.\nL'estudiant serà capaç de descriure les funcions de la direcció comercial\nL'estudiant serà capaç d'explicar l'evolució en el concepte del màrqueting en funció del context històric\nL'estudiant serà capaç de comprendre les principals tendències i futur del marketing\nL'estudiant serà capaç de dissenyar, arreplegar i interpretar la informació procedent d'una observació comercial\nL'estudiant serà capaç de dissenyar, arreplegar i interpretar la informació comercial procedent d'altres tècniques qualitatives (entrevista a experts, dinàmica de grups, mètode Delphi, etc)"\nL'estudiant serà capaç de dissenyar, arreplegar i interpretar la informació comercial procedent d'experiments comercials\nL'estudiant serà capaç de proposar estratègies en relació a l'as variables comercials (producte, preu, comunicació i distribució)"\nL'estudiant serà capaç d'adaptar el màrqueting d'una empresa al context internacional"\nINTRODUCCIÓ A LA DIRECCIÓ DE MÀRQUETING\nALTRES ASPECTES DEL MÀRQUETING\nL'assignatura es podrà avaluar mitjançant avaluació contínua, al llarg de tot el curs o mitjançant una prova única en la convocatòria oficial d'examen.\nA. EVALUACION CONTÍNUA\nPer a aquells estudiants que assistisquen regularment a classe, l'assignatura s'avaluarà mitjançant tres proves:\n1. Un examen presencial en les convocatòries oficials en el qual podran aparéixer continguts de tots els temes de l'assignatura i algun problema dels vistos en classe.\n2. Dos treballs individuals\n3. Presentació del treball\nB. AVALUACIÓ ÚNICA\nAquells estudiants que no puguen assistir a classe tindran dret a realitzar un examen final per a examinar-se de tota la matèria en les convocatòries oficials (100% de la nota de l'assignatura).\nAquest examen constarà de 10 preguntes de desenvolupament i problemes.\n1. La nota de l'examen suposarà un 40% de la nota final.\n2. Dos treballs individuals (50%)*\n3. Presentació del treball (10%)\n- Treball *UD 2 (25%): consistirà en el disseny, execució i anàlisi d'una investigació de màrqueting guiada. El treball s'emmarca en la segona unitat didàctica. Els estudiants hauran de proposar un tema d'investigació, utilitzar fonts secundàries d'informació i dissenyar una investigació qualitativa per a donar resposta als interrogants de la investigació de màrqueting. També es dissenyarà i analitzaran els resultats d'una investigació causal. Aquells estudiants que superen aquest treball només hauran de realitzar en l'examen les preguntes corresponents a la *UD 1.\n- Treball *UD 3 (25%): consistirà en la proposta d'estratègies de màrqueting referides a les 4 Pg. Aquest treball s'emmarca en la tercera unitat didàctica.\nExamen de 10 preguntes de desenvolupament i problemes. (100% de la nota de l'assignatura)


RC Martorell 56 – RC Sitges «B» 13 Segona Catalana – SÃ¨nior MasculÃ – Historia del Rugby Club Sitges\nRC Martorell 56 – RC Sitges «B» 13 Segona Catalana – SÃ¨nior MasculÃ\nAmb pocs efectius es desplaÃ§ava el segon equip sÃ¨nior masculÃ al camp del lÃder de la categoria el RC Martorell. PerÃ² el matx va comenÃ§ar amb sorpresa, ja que les tres primeres oportunitats que va tenir el Sitges les va aprofitar anotant dues marques i un cop de cÃ stig, 0 a 13 en el marcador. L’alegria perÃ² no va durar gaire, el locals amb un major fÃsic i veient que la lÃnia de tres quarts sitgetana els podia fer mal, tancaren la pilota a la davantera, trencant en varies ocasions i remuntant el marcador. El desgast fou enorme per les voluntariosos jugadors del nostre segon, i els locals acabaren dominant clarament el partit fins el 56 a 13 final. Amb aquesta derrota el Sitges B segueix a la part baixa de la classificaciÃ³ i amb molt poques opcions d’arribar als llocs que donen accÃ¨s als play off.\nEl proper partit serÃ aquest diumenge a les 13:00hs en que visiten el camp del Reus.\nFotografia: Jaume Andreu\nCronica Sub16B CEU 81 – 5 RC Sitges B


L'Espai Artesanal de Pollença, tot un èxit • Som Pollença\nDissabte, 31 de juliol, 2021\nNectarina: beneficis d’aquesta fruita de temporada estiuenca\nServei gratuït d’atenció jurídica a les violències masclistes\nDenuncien la pesca d’una espècie protegida al Moll\nCaterina Pascual, de camí a l’èxit: finalista de la 3ª edició del Mallorca Design Day\nDemà, segueix la ruta de Jane Leitch fent la volta a Cabrera\nInici/Municipi/L’Espai Artesanal de Pollença, tot un èxit\nL’Espai Artesanal de Pollença, tot un èxit\nDesprés de la bona resposta que ha tingut per part del públic, no descarten iniciar projectes nous\nRoser Bauzàagost 29, 2020\n0 677 Un minut llegit\nA principis d’agost, l’Associació d’Artesans de Pollença obrí l’Espai Artesanal, un local situat enfront del Convent amb l’objectiu de promocionar, donar a conèixer i vendre els productes que ells mateixos elaboren.\nL’Espai és regentat per part dels mateixos artesans, qui mostren als visitants i expliquen en tot detall, el procés d’elaboració de les peces, des de joies, objectes de decoració, sabons, tèxtils, entre molts altres.\nEl local obre de dilluns a divendres d’11h-15h i de 17h-21h, mentre que els cap de setmanes trobareu obert de 10h-14h.\nProjectes futurs marcats per la Covid19\nEls membres que hi formen part, asseguren que aquesta iniciativa va sorgir, en principi, per tenir una durada de dos mesos: agost i setembre. Però després de la bona resposta que ha tingut en el públic, el grup d’artesans de Pollença no descarta emprendre nous projectes similars a aquest.\nAfirmen que, aquests possibles projectes futurs depenen de la situació sanitària marcada per la Covid19, així com les mesures de la pròpia pandèmia, per això no poden fer previsions més enllà de les dues setmanes vista.\nEspai Artesanal Pollença\n'Mediterràni inèdit' el programa de 'Comando al Sol' on podreu veure Pollença\nBon inici de la temporada de llampuga\n10 de setembre, The Prussians\n17 de setembre, Joan Miquel Oliver


Tot a punt per celebrar La Castanyada al Masnou - Port Masnou\nDiverses entitats i l’Ajuntament de El Masnou han organitzat un bon nombre d’activitats per viure intensament la celebració de La Castanyada d’enguany, d’aquest 31 d’octubre.\nA partir de les 17 h de la tarda, a les pistes de Pau Casals, l’entitat Luz del Alba i l’Associació de Veïns del Masnou Alt proposen celebrar La Castanyada i Halloween amb una rua pel Masnou Alt, un concurs de disfresses i una xocolatada.\nEls més joves tenen una cita a la Plaça d’Europa (port esportiu), que de 18 a 22 h, acollirà el Combat de Galls ‘Rhythm and Poetry’, un concurs on un grup de joves s’enfronten en una discussió dialèctica, utilitzant paràmetres de rap i amb un temps limitat.\nTambé durant la tarda, a Ca n’Humet, l’Ajuntament del Masnou i Lleureka Projectes Educatius han preparat una castanyada per als més menuts, amb la visita de la Maria Castanyera, repartiment de castanyes i balls tradicionals.\nMés entrada la tarda, a partir de les 19.30 h a la plaça d’Ocata, la Colla de Diables organitza una nova edició del Castanyot, on la tradició de les bruixes i bruixots es barreja amb la de Halloween. Hi haurà cercavila a partir de les 19.30 h, que acabarà a l’Altell de les bruixes, on continuarà la festa i es couran i repartiran les castanyes.\nRecorregut cercavila: Inici a la plaça d’Ocata. Recorregut per Mestres Villà, Tomàs Vives, Sant Felip, Capità Mirambell i finalització a l’Altell de les Bruixes.


Membrana amniòtica en pols feta pel BST ajuda a patologies severes de l’ull - Blog Banc de Sang i Teixits\nMembrana amniòtica en pols feta pel BST ajuda a patologies severes de l’ull\nextracte en pols\nLa membrana amniòtica és un teixit fetal i molt important pel manteniment del fetus dins la panxa. Però al néixer el nadó, es converteix en rebuig. Fa 60 anys alguns professionals de la salut van començar a intentar aprofitar la seva riquesa biològica i es va començar a usar per a la cicatrització de ferides.\nDes de fa anys s’ha comprovat que una de les seves principals aplicacions és en el camp oftalmològic. I en aquest sentit, el BST ha fet un salt en el seu ús terapèutic i ha aconseguit que pugui ser usada d’una forma “molt més senzilla i fàcil d’aplicar per el pacient, sense necessitat d’intervenció quirúrgica: en forma d’extracte en pols, com si fos un col·liri”. Així ho explica l’oftalmòleg Ricardo Casaroli, metge consultor del servei d’Oftalmologia de l’Hospital Clínic de Barcelona que junt amb l’Anna Vilarrodona, Marisa Pérez y Eva Martínez del BST, han estat impulsors d’aquesta nova teràpia.\nEls oftalmòlegs havien vist que l’implant de membrana amniòtica funciona molt bé en patologies de la superfície ocular. Amb aquesta finalitat, fa anys que s’usa per a la cicatrització de ferides en la còrnia, perquè milloren de forma molt considerable. I també per a patologies d’inflamació greu de la superfície ocular.\nEl pacient s’estalvia el transplantament de teixit\nPerò fins ara, el procés d’utilització de la membrana amniòtica implicava un transplantament de teixit, és a dir, calia implantar una porció de membrana a l’ull per mitjà de cirurgia. La novetat amb la qual treballa el Banc de Sang i Teixits és l’elaboració d’un extracte en pols de membrana amniòtica mitjançant un procés que consisteix en triturar i liofilitzar, com un preparat de pols seca al qual se li ha d’afegir una solució fisiològica i que s’aplica com un coliri.\nAquesta preparació ofereix molts avantatges per al pacient, ja que es pot utilitzar sense tota la preparació que requereix una intervenció quirúrgica. “Es pot aplicar com a solució tòpica i això vol dir que es pot mantenir a temperatura ambient”. En realitat, l’extracte es manté liofilitzat –en pols- a temperatura ambient abans d’afegir-hi la solució fisiològica líquida. A partir d’aquí, s’ha de mantenir a la nevera i aguanta entre 5 i 7 dies. “Això significa que s’allarga la seva caducitat perquè en pols no es fa malbé i es pot mantenir més enllà d’un any, i el que és més important, que el pacient, sota control mèdic constant, se’l pot aplicar ella mateix com si fos un coliri”, subratlla Casaroli.\nEl BST ha impulsat un estudi clínic per a pacients amb malalties molt severes com el síndrome d’ull sec o les úlceres cornials entre d’altres. Són pacients que fins ara tenien com a única opció el suero autòleg -fet amb sang del propi pacient- o les llàgrimes artificials i, aquestes opcions de tractament, no estaven millorant la seva simptomatologia. Els resultats d’aquest assaig mostren, en general, una milloria dels signes clínics.\nTothom pot ser donant de còrnies\nbanc de llet Marató reserves estiu llet materna donant prematurs donants banc de sang campanya d'estiu transfusió COVID19 sang Coronavirus maternitat cordó umbilical donació lactància donacions plasma\nRT @ajcambrils: SOLIDARITAT | Cambrils acollirà una Marató de Donants de Sang ‘de pel·lícula’ amb l’objectiu de superar les 400 donacions.…fa 11 hores\nSaps quantes persones van #donarsang per primera vegada el 2020, tot i les dificultats a causa de la pandèmia de la… https://t.co/EF6eO1ukZ5fa 18 hores\nDemà divendres ens trobaràs a: #SantJustDesvern, #TossadeMar ... https://t.co/GwNnyNMSRm https://t.co/K16lNuN0lmfa 22 hores


Dolç adéu a Sant Bartomeu\nmartes, 13 abril 2021 - 10:15 h\nJoia Enrich Benejam | 24/08/2015\nEl tradicional jaleo ha estat molt animat\nUn dilluns acompanyat pel bon temps despertà Ferreries anunciant el seu segon dia gran de festes. A les 8.30 hores, la segona jornada de Sant Bartomeu s'obrí pas amb la tradicional diana a càrrec de la Banda de Música de Ferreries i l'acompanyament de la comparsa de capgrossos.\nLes finestres de les cases començaven a entreobrir-se per no perdre's cap instant. Seguidament, quan faltava un quart perquè el rellotge marqués les nou, es realitzà la sortida de la qualcada on cada membre s'anava afegint a la desfilada de caixers que engalanà tot el poble d'elegància pura. L'enrenou de les ferradures dels cavalls manifestava l'imminent Jaleo.\nPassats vint minuts de les 11 hores, el Pla de l'Església i tots els visitants esperaven impacients l'arribada dels caixers de la qualcada. Una tarima habilitada a la plaça per aquells més majors i també fillets gaudiren d'unes vistes immillorables.\nLa primera volta acabà devers les 12.10 hores sense cap incident greu; la segona durà exactament una hora i la tercera va estar enllestida una hora i mitja després. Un cop acabat el jaleo (poc abans de les 15 hores), el lliurament de les canyes verdes, el tresor més apreciat pels caixers, s'entregaren juntament amb un record: la cullereta de plata. Alguns la besaven, altres simplement somreien; una festa amb una forta càrrega emocional.\nDesprés d'això, els carrers de sa Font, Pau Pons, plaça d'Espanya, entre d'altres, foren els protagonistes dels caragols per part dels caixers. Ja era hora de baixar dels cavalls i anar a peu cap a la Missa de Caixers solemne encapçalada pel caixer capellà: Joan Tutzó Sans. Les campanes ja anunciaven un dels actes protocol·laris més sentits.\nDesprés de la Missa, fou el moment per repartir l'aigua-ros entre tots els que compartien l'emoció de la corporació municipal, els caixers, els cavallers, les autoritats i els visitants dins l'Església de Sant Bartomeu.\nPer donar per finalitzades les festes, tots els membres de la qualcada acompanyaren a acomiadar entre aplaudiments i mostres d'afecte al caixer batle, Josep Carreres, i el caixer capellà, Joan Tutzó Sans, als seus respectius domicilis.\nTot seguit i de la mateixa manera, la fabiolera i tots els caixers acompanyaren al caixer fadrí, Robert Pulido, a casa seva i on retornà el penó a l'Ajuntament.\nFOTOS. Festes de Sant Bartomeu de Ferreries (23 agosto)\nFOTOS. Festes de Sant Bartomeu de Ferreries (24 agosto)


Batedor Oxo petit | Gadgets & Cuina\nBatedor Oxo petit fabricat en filferro d'acer inoxidable polit.\nPer la seva mida compacte és el teu millor aliat per treballar en petites creacions de rebosteria. Mànec ergonòmic i suau. Ideal per ous, mantega, nata i salses, a més de tot tipus de treballs de pastisseria.\nAquet petit batedor oxo és apte per rentar rentavaixelles.\nRecepta del taller de bunyols d'abril de 2011.\nTaller presentació del nou motllo per fer truites al microon ...\nBatedor Oxo petit 23 cm?


15 ferits, 2 de greus, arran d'una topada del Tramvia Blau amb un camió\nEl tramvia i un camió han xocat a l'avinguda del Tibidabo de Barcelona. Quinze persones han quedat ferides, dues de greus. TMB ha informat que el tramvia no tornarà a funcionar fins que no s'aclareixin les causes de l'accident.\nRedacció 23/08/2012 - 00.00 Actualitzat 23/08/2012 - 00.33\nQuinze persones han resultat ferides en un xoc entre el Tramvia Blau i un camió prop del número 31 de l'avinguda del Tibidabo de Barcelona, a l'encreuament amb la plaça Kennedy. TMB ha informat que el tramvia no tornarà a funcionar fins que no s'aclareixin les causes de l'accident.\nDel total de víctimes, dues han estat traslladades en estat greu a l'Hospital Clínic i a la Clínica Teknon. Es tracta del conductor del tramvia, a qui li ha estat practicada una sutura a la cama, i una dona anglesa que té una fractura a la tíbia i al peroné i que haurà d'operar-se. De la resta, nou s'han fet contusions lleus i han estat traslladats a diversos centres sanitaris, d'on els han donat d'alta més tard. Quatre dels ferits han estat atesos al mateix lloc dels fets.\nL'accident ha passat a les dotze del migdia, quan el tramvia i un camió, que estava aturat ocupant part del carril compartit, han col·lisionat. En el moment del xoc, el tramvia estava culminant el descens per l'avinguda del Tibidabo fins a la intersecció amb la plaça Kennedy, punt que fa de terminal.\nL'Ajuntament de Barcelona i TMB han obert un expedient informatiu. El primer tinent d'alcalde i president de TMB, Joaquim Forn, ha afirmat que "l'activació dels frens ha funcionat". A més, la revisió del tramvia "es va fer quan tocava, al juliol, i estava tot perfecte. Per tant, s'ha de buscar la causa en un altre element. En aquests moments no podem dir res més", ha afegit el regidor.\nEl Tramvia Blau va tenir un altre accident el 2009 perquè el comboi no va frenar a temps. Nou persones van resultar ferides.\nAccident del Tramvia Blau amb un camió


Participació Ciutadana programa un servei gratuït de bus fins al Cementeri Municipal amb motiu de Tots Sants | Ajuntament d'Oliva\n26 octubre 2016 | participació ciutadana\nParticipació Ciutadana programa un servei gratuït de bus fins al Cementeri Municipal amb motiu de Tots Sants\nLa regidora de Participació Ciutadana de l’Ajuntament d’Oliva, Yolanda Pastor, informa que, amb motiu de la Festivitat de Tots Sants (1 de novembre), s’ha programat un servei gratuït d’autobusos fins el Cementeri Municipal.\nEl servei començarà el proper dissabte, 29 d’octubre, i finalitzarà el dimecres, 2 de novembre. El 29 d’octubre tindrà un horari especial amb tres viatges cap al cementeri a les 09.00, 11.00 i 16.00 hores (i tres viatges de tornada a les 10.30, 13.00 i 18.00 hores).\nDiumenge, 30, dilluns, 31 d’octubre i dimarts, 1 de novembre, el servei serà en horari matinal a cada hora des de les 09.00 fins les 13.00 hores en direcció cap al cementeri. De vesprada, el servei serà també a cada hora entre les 15.00 i les 18.00 hores.\nEl dimecres, 2 de novembre, també hi haurà a disposició dels usuaris del Cementeri Municipal autobusos gratuïts per tal de poder acudir a la Missa del Dia dels Difunts. L’eixida d’este servei serà a les 09.00 hores i la tornada en finalitzar l’eucaristia.\nLes parades previstes del servei d’autobusos gratuïts seran: Cooperativa (parada destinada als ciutadans del casc antic, carrer Sant Vicent), passeig de Joan Fuster (front al Video Club Hollywood), Parc de l’Estació (parada de Bus front Super Patri), Monges Clarisses, Església de Sant Francesc i Cementeri Municipal.\n“Amb este servei oferim als ciutadans la possibilitat de poder realitzar les seues visites al Cementeri Municipal a través del transport públic i d’esta forma poder evitar les retencions que es produïxen durant estes dates” assenyalava la regidora de Participació Ciutadana, Yolanda Pastor.\nL’accés al cementeri es realitzarà des del passeig dels Rajolars, mentre que l’eixida del recinte es realitzarà en direcció al camí de La Carrasca i al camí de Les Mines.


Recursos dispersos en evolució humana | Homeòstasi\nRecursos dispersos en evolució humana\nEn una entrada anterior parlava de filogènia homínida i en altra enllaçava diversos vídeos, tot i que alguns estan repetits ací hi havia més enllaços.\nVídeos curts que fan un repàs a l’evolució dels primats, la relació amb els fòssils o de la diversificació dels homínids . O una entrevista a Eudald Carbonell al Quèquicom parlant d’Atapuerca i dels primers humans peninsulars.\nLa craniometria ens aporta informació que podem fer servir en antropologia i evolució humana, podeu trobar els punts craniomètrics bàsics al web de Cristina Villalba i un crani interactiu en Skull anatomy o en Skull Mode. També podeu comparar cranis de Neanderthal i Cromagnon\nPresentacions de diapos en català i altra més completa en anglès, un vídeo des d’un institut de Mataró o un treball de recerca.\nTres pòsters de l’Institut de Paleoecologia Humana i Evolució Social (Iphes), que mantenen els complets portals Evoluciona o Rupestre. Altres portals interessants són Becoming human, o What does it mean be a human amb quantitat de recursos i materials, així com Evolution i la seua llibreria. Finalment podeu ullar Human evolution.\nJoc de simulació d’evolució i altre de simulació arqueològica o també un per simular que sou habitants de coves prehistòriques evolucionant o el joc de les calaveres.\nTambé les animacions Riddle of the bones o be Origins of the humankinds.\nA sota animacions Retrat de familía i Timeline of discovery amb troballes arqueològiques en antropologia homínida del 1840 fins al 2001.\nAmb tot açò, ja podeu provar a fer d’antropòlegs per replicar un crani, un fèmur i determinar el sexe d’unes restes.\n[kml_flashembed movie="http://www.leakeyfoundation.org/discoveries/timeline.swf" width="550" height="350" wmode="transparent" /]\n[kml_flashembed movie="http://www.menorcaweb.net/cnaturals/aula/activitats/evolucio/sapiens.swf" width="550" height="350" wmode="transparent" /]\nAquesta entrada va ser publicada a 1r BAT, 2009-2010, Animacions, éssers vius, BATXILLERAT, Ciències, CMC, Eines, Evolució, General, Multimèdia, presentacions, simulacions, Vídeo i etiquetada 2009-2010, Antropologia, BATXILLERAT, calaix mals endreços, Evolució, mètode científic, recursos el 27 Abril 2010 per Homeòstasi.\n← Mesurant cranis Glossari unitat 7: Energia →


Pasión Vertical: 2014 ROCA DELS COLEC.CIONISTES\n2014 ROCA DELS COLEC.CIONISTES\n"SI AVUI ÉS DIMARTS, AIXÒ ÉS MONTSERRAT"\nDoncs sí, aquesta vegada l'aforisme del turista americà que visita Europa s'ha acomplert.\nÉrem a Montserrat perquè era dimarts o ha estat a l'inrevés? Bé, en qualsevol cas, una mica avergonyits per la mandra de la passada setmana que va fer-nos canviar d'objectiu, avui hem decidit deixar el cotxe a Collbato i muntar una "expedició" a La Plantació.\nHem escollit la via Infinity de la Roca dels Col·leccionistes. Una via que hem fet assequible a les nostres possibilitats.\nSegons el meu company Miquel i en Manel, ja l'haviem feta fa uns anys. Jo ho dubto perquè no recordo res en absolut d'els quatre llargs de la via, tampoc del rapel.\nMare meva, que fotut estic si resulta que tenen raó, m'ho hauré de fer mirar.\nCom sempre hem fet dues cordades, en Manel Guasch i jo, i en Miquel i en Jordi.\nBonica via amb una roca força bona, tirant a molt bona pel que és la roca que es dóna a La Plantació. Ah, i ben protegida!\nSuposo que el grau de la ressenya que portavem, la d'Escalatroncs, és correcte. Tot i així, el primer llarg ja m'ha costat una mica. El segon, V+, Déu n'hi do els primers passos. Després de provar-ho he tirat de presa metàl·lica i, amb el cul ben apretadet he fet els primers metres fins que ja s'humanitza. Del tercer, cap problema. La ressenya marca 6a, cosa que està per sobre de les nostres possibilitats. Per tant, petita apalancada i bonica sortida en lliure. El quart llarg, canal terrosa de tràmit.\nMalgrat les petites ajudes que hem hagut de menester, els quilos Michelineros que porto de més es noten, hem tret un bon regust d'aquesta via. Via a recordar per repetir-la en dies lletjots d'estiu quan el sol no es deixa veure.\npose de foto\nPublicado por Manel Guasch y Sonia Guasch en 8:03\nEtiquetas: 2014 Mayo- Roca dels Coleccionistes


El malbaratament alimentari als menjadors escolars...\n· Ho conclou un estudi del CREDA-UPC-IRTA, en què s’ha calculat que un menjador escolar llença 20,5 kg d’aliments al dia\n· L’estudi proposa estratègies basades en el canvi de comportaments i hàbits en els petits, i les posa a l’abast de tothom gratuïtament\nEls menjadors escolars de l’Àrea Metropolitana de Barcelona tiren a les escombraries una mitjana de 20,5 kg d’aliments al dia. De fet, cada infant malbarata de mitjana 46,9 grams de menjar a l’hora de dinar, dels quals la meitat són les postres, sobretot fruita, seguits del segon plat.\nAquestes dades formen part de l’estudi “Escoles contra el malbaratament alimentari”, de la Berta Vidal, doctoranda del Centre de Recerca en Economia i Desenvolupament Agroalimentari (CREDA), un centre de recerca conjunt de la UPC i l’IRTA. A més de quantificar la problemàtica, el treball també proposa estratègies per a reduir el malbaratament d’aliments als menjadors escolars. Es tracta d’accions senzilles, efectives i eficients basades en el canvi de comportaments i hàbits (nudging strategies), que s’han aplicat com a prova pilot en cinc escoles de Badalona, Esplugues de Llobregat, Barcelona i Granollers.\nAlgunes d’aquestes estratègies consisteixen, per exemple, a mostrar un “menú del dia” als infants perquè puguin anticipar-se al menjar que els serviran al plat, o dinar després d’haver jugat i amb música relaxant de fons. També, l’ús d’un “semàfor de la gana” que els permeti escollir la ració adient segons el dia, així com la disponibilitat d’instruccions i instruments específics per tallar la fruita, un comptador de plats plens i buits. El resultat principal de l’aplicació d’accions com aquestes ha estat la reducció del 34% del malbaratament després del consum.\nEl malbaratament s’ha reduït gràcies a aplicar estratègies basades en el canvi d’hàbits i de comportament\nL’estudi, que ha estat premiat pel Pla Estratègic Metropolità de Barcelona (PEMB) i l’IND+I Science en la categoria “Agenda de desenvolupament metropolità”) es va presentar el 22 de novembre en la jornada «Prevenció del malbaratament alimentari als menjadors escolars metropolitans», organitzada pel CREDA en col·laboració amb PEMB. L’acte va tenir lloc a l’Escola Superior d’Agricultura de Barcelona (ESAB), i es va celebrar en el marc de la Setmana Europea de Prevenció de Residus.\nEn la Jornada també es va parlar sobre reptes i oportunitats per prevenir el malbaratament alimentari als menjadors escolars, per la qual cosa a més de les investigadores del CREDA van participar-hi professionals del sector i de l’àmbit educatiu. La idea era obrir un debat sobre com afrontar el problema i com aconseguir introduir un sistema alimentari sostenible des de l’àmbit educatiu.\nLa informació i les estratègies de l’estudi es poden descarregar de forma gratuïta al blog escolescontraelmalbaratament.blogspot.com, que el CREDA ha elaborat conjuntament amb Espigoladors. Es tracta d’una eina perquè les escoles, càterings, AMPAS/AFAS, etc. puguin treballar de forma autònoma en reduir el malbaratament alimentari als menjadors.\nPodeu llegir un resum complet de la jornada (amb presentacions incloses) a la web del CREDA.


El Centre Excursionista atura la publicació de la revista Corriol - Regió7 :: El Diari de la Catalunya Central\nEl Centre Excursionista atura la publicació de la revista Corriol\nL'entitat valora que l'edició número 200 del març sigui la darrera de la revista més antiga en actiu de la comarca\nmarc segués codina. solsona 27.02.2021 | 22:37\nAlgunes de les edicions de la revista marc segués\nAlgunes de les edicions de la revista\n«Encetem avui un diàleg. Des de fa molt temps, s'havia aspirat a la creació d'un full que ens posés en contacte amb tots. Aquest primer número es tracta d'un tempteig, d'una prova a la qual en seguiran d'altres». Amb aquestes paraules el maig del 1974 el Centre Excursionista del Solsonès donava la benvinguda a la seva revista. 200 edicions i 47 anys després, aquell «tempteig» s'ha convertit en la publicació en actiu més antiga de la història de la comarca. L'edició trimestral que aquest març l'entitat enviarà als socis, però, podria ser l'última de la llarga vida del Corriol.\n«Volem contribuir al coneixement de la comarca, sobretot de cara a la terra que trepitgem i a la gent que trobem a les nostres excursions. Voldríem que el butlletí es convertís també en un contacte amb tots els centres d'activitats de la comarca. I també entre els socis del nostre centre». Amb aquests objectius, explicats a la presentació del número 0, va néixer la revista més antiga de la comarca. El seu històric nom de Corriol no li va arribar fins a la quarta edició, al setembre del 74.\n«Pleguem bàsicament per dos motius. El primer és la periodicitat trimestral. Ens trobem que amb la immediatesa de les xarxes quan arriba el Corriol res d'allò és notícia. El segon és l'esgotament de les seccions, als seus autors ja els costa trobar temes», diu Carles Camps, vocal del Centre Excursionista.\nUna de les constants al llarg dels més de 40 anys de vida de la revista és la petició als socis de col·laboració. Per a Camps, aquest motiu, sumat a la pèrdua d'interès dels socis en la revista, també ha estat un dels causants de la fi del Corriol.\nLes primeres edicions del Corriol -mensuals, a mida A4 i fetes a màquina i amb dibuixos a mà- són un testimoni del naixement del Centre Excursionista: s'hi plasma la seva legalització, les primeres excursions a Besora i al Pedraforca.\nLa sàtira i la burla eren presents en molts articles. El 1976 els directors de la revista canvien la seva periodicitat: de mensual a trimestral. El Corriol s'anava definint tal com seria la majoria d'anys de la seva vida.\nL'aturada indefinida que el Corriol tindrà a partir d'aquest març no és l'única de la seva història. Els anys 80 hi va haver dos períodes de més d'un any en què la revista no es va publicar. Justament, el febrer del 83 es va recuperar l'edició, ja amb el format actual, en dimensió A5. Des de llavors, no ha tingut cap interrupció.\nEl març del 1996 es va publicar l'edició número 100. «Va ser molt especial, té un article de tots els presidents que han estat al capdavant del Centre», explica Camps. També va ser el primer número fet amb ordinador. Aquell format ja tenia les seccions actuals: viatges, espeleologia, ciència animal, articles d'opinió, excursions, entre d'altres.\nEl Centre Excursionista del Solsonès va fer una assemblea al principi d'any en què van prendre la decisió. «L'edició trimestral segur que ha mort. Ara una comissió està estudiant la idea de fer un anuari a tall de resum. Per tant, hi ha una petita opció que sobrevisqui», admet Camps, que afegeix que «això no vol dir que el Corriol mori per sempre, potser d'aquí a uns anys tornem a tenir l'empenta per publicar-lo altra volta».


Les noves projeccions climàtiques a Catalunya apunten un escenari molt més càlid, amb un augment de fins a 3 graus en els propers 30 anys - Món Sostenible\nLes previsions apunten una Catalunya més càlida i seca, amb un increment de més de 2ºC en 30 anys, amb episodis de pluges intenses i inundacions i cada cop més fenòmens extrems\nEls resultats més significatius de les projeccions futures que ha elaborat l'SMC indiquen que la temperatura es projecta que augmenti a tot Catalunya, independentment de l'escenari, del model considerat o de l'escala temporal. L'increment tèrmic mitjà per al 2050 es podria situar entre els 2 i els 3ºC respecte del període de referència 1971-2000.\nL'augment per a la temperatura màxima, en valors mitjans, seria major que el projectat per a la temperatura mínima: 2,4 ºC vs. 1,9 ºC. En cas de l'escenari intensiu, i especialment al Pirineu Occidental, algunes simulacions indiquen que l'increment podria ser major, però conservant el mateix patró: 4 ºC vs. 3 ºC. Geogràficament, els majors increments projectats es localitzarien al Pirineu, i els menors a la franja litoral. Aquest increment de la temperatura comportaria una extensió dels valors estiuencs cap a finals de la primavera, així com a l'inici de la tardor.\nPel que fa als extrems climàtics, els dies de calor (temperatura màxima superior o igual a 30ºC), dies tòrrids (temperatura màxima superior o igual a 35ºC) i DLG (dies lliures de glaçada) es projecta que augmentin acusadament, i que per a l'escenari més intensiu podrien ser superiors als +28, +7 i +25 dies/any, respectivament. Les nits tropicals (temperatura mínima superior o igual a 20ºC) podrien assolir increments a mitjan segle XXI de +25 dies/any a la façana litoral i sota el mateix escenari. Per contra, el nombre de dies de glaçada disminuirà de manera evident arreu, essent el Pirineu, amb una davallada superior als 40 dies/any, l'àrea més afectada.\nLes projeccions cap a finals de segle XXI configuren una acceleració evident en l'increment de la temperatura, que per a l'escenari més intensiu podria ser de fins a 5ºC respecte de la mitjana climàtica 1971-2000.\nL'evolució projectada per a la precipitació presenta una gran variabilitat interanual, fet que fa difícil trobar una tendència clara i robusta en aquesta variable fins a mitjan segle XXI.\nTot i aquesta incertesa, sembla que apunta cap a una disminució general de la precipitació mitjana anual, superior al 10% de mitjana al conjunt del país. Al prelitoral tarragoní aquesta disminució podria aproximar-se al 40%. L'estiu (-26%), i en menor mesura la tardor (-12%) serien les estacions que registrarien un decreixement més evident de la precipitació. No obstant, al litoral sud algunes simulacions en l'escenari més intensiu indicarien un descens pluviomètric proper al 75%. Geogràficament, les disminucions projectades en la precipitació cap al 2050 s'espera que siguin majors a l'extrem nord-est i al prelitoral tarragoní i, les menors, al Pirineu occidental.\nPel que fa als índexs d'extrems pluviomètrics, s'espera que la longitud màxima de la ratxa seca (dies consecutius amb una precipitació inferior a 1 mm) augmenti a tot el territori, especialment a la zona litoral-prelitoral i Terres de Ponent, on es podria assolir un increment per damunt dels +10 dies cap al 2050.\nEl canvi climàtic per causes humanes és ja una realitat incontestable, i el món mediterrani es troba entre les àrees del món més sensibles al fenomen, juntament amb els pols i els àmbits de muntanya. El Govern de la Generalitat és conscient d'aquesta situació i en els darrers anys ha impulsat diverses iniciatives per endegar polítiques de mitigació i adaptació. L'aprovació per part del Parlament de Catalunya de la Llei de Canvi Climàtic, l'agost de 2017, va ser la principal fita, i va donar sortida a d'altres, com ara la creació del Comitè d'Experts sobre canvi climàtic, la declaració d'emergència climàtica i la 1a Cimera Catalana d'Acció Climàtica.\nUna de les principals eines per endegar polítiques d'adaptació efectives és disposar d'una bona diagnosi de les característiques del canvi climàtic a Catalunya, amb l'abast territorial, intensitat d'afectació, ritme d'increment/decreixement, etc. El Servei Meteorològic de Catalunya (SMC) i l'Oficina Catalana del Canvi Climàtic (OCCC) esdevenen, en aquest sentit, peces clau, en els seus respectius àmbits d'actuació.\nLa comparativa entre la realitat observada i les projeccions de l'SMC per al període 2001-2018, indica que, si bé les simulacions es van situar dins dels marges de tolerància estadística, van fer-ho molt al límit, i l'observació real ha tendit a mostrar-se més extrema. La temperatura mitjana anual s'ha incrementat en aquest període a un ritme lleugerament superior del que van projectar els models climàtics. En relació amb la precipitació, les simulacions van aproximar-se molt a la realitat, i únicament la façana litoral va experimentar una reducció de la pluviometria superior a la simulada. El rang de variabilitat pluviomètrica interanual observada (successió de períodes secs i humits) ha estat més elevada que la simulada.\nLes projeccions van sorgir del projecte ESCAT (Escenaris climàtics amb alta resolució a Catalunya), que ampliava la resolució espacial horitzontal a 10 km, respecte de les primeres projeccions regionalitzades d'alta resolució espacial (15 km), realitzades l'any 2010 amb la tècnica dinàmica de regionalització, i basades en dos dels escenaris d'emissions vigents llavors (4t informe de l'IPCC, 2007). Aquesta segona aproximació, de l'any 2012, es va realitzar en estreta col·laboració amb el Barcelona Supercomputing Center (BSC) i va servir de base a l'Estratègia Catalana d'Adaptació al Canvi Climàtic, 2013-2020 (ESCACC).\nPer actualitzar l'ESCACC, l'Oficina Catalana del Canvi Climàtic, de la Direcció General de Qualitat Ambiental i Canvi Climàtic, ha realitzat un segon encàrrec formal a l'SMC perquè elabori noves projeccions climàtiques. Aquestes projeccions serviran de base per a la nova ESCACC 2021-2030, que avaluarà les realitzades en el primer projecte ESCAT, comparant les observacions reals amb els resultats de les simulacions per al període 2001-2018 i, sobretot, tindrà en compte les més recents.\nAquestes últimes projeccions s'han realitzat mitjançant una altra metodologia, la regionalització estadística, amb una resolució espacial d'1 km i actualitzades als nous escenaris d'emissions vigents. La tècnica de la regionalització estadística es desenvolupa a l'SMC des del 2012 i ha estat aplicada en diversos productes meteorològics com el PRESCAT (Predicció Estadística per conjunts a CATalunya), així com en diversos projectes de canvi climàtic: ESAMB (Escenaris climàtics regionalitzats a l'Àrea Metropolitana de Barcelona) i CLIMAVIT 21 (Canvi Climàtic i Viticultura al segle 21), entre d'altres.\nLa secretària de Medi Ambient i Sostenibilitat, Marta Subirà, i el director de l'SMC, Eliseu Vilaclara, han presentat aquest dimecres de els nous escenaris de canvi climàtic\nDurant la seva intervenció, la secretària ha destacat que "una de les eines per endegar polítiques efectives en l'àmbit adaptació és disposar d'una bona diagnosi de les característiques del canvi climàtic", i en aquest sentit, ha subratllat que "el Servei Meteorològic de Catalunya i l'Oficina Catalana del Canvi Climàtic esdevenen dues peces clau en els seus àmbits d'actuació". Ha recordat que "les projeccions climàtiques i l'Estratègia Catalana d'Adaptació al Canvi Climàtic recorren camins paral·lels, perquè sense el coneixement de què esta passant i què pot passar difícilment podrem aplicar polítiques eficaces i efectives".\nMarta Subirà ha alertat que "estem davant riscos de notable magnitud tant pels ecosistemes com pels sectors socioeconòmics que en depenen" i ha afirmat que "el decenni 2021-2030 és clau per la lluita contra el canvi climàtic pel que fa a la mitigació i adaptació". "Tot i que la prioritat és donar una resposta urgent a la crisi sanitària per la COVID-19 de cap manera no podem posposar els canvis transformadors que necessitem per al futur, perquè d'alguna manera són complementaris", ha sentenciat.\nPer la seva banda, el director de l'SMC, Eliseu Vilaclara ha apostat per "aprendre de l'experiència que hem viscut amb la pandèmia actual en la mitigació del canvi climàtic", perquè "quan ens hem vist amenaçats en primera persona no ens ha costat fer un canvi de vida". La realitat, ha dit, és que "amb el canvi climàtic no ens veiem amenaçats a curt termini, encara que els canvis ja s'estan veient". En aquest sentit, ha recordat que "hem viscut tres temporals de primera magnitud en sis mesos, i hem vist minihuracans a la Mediterrània que feia molt que no es veien". I a l'hora d'abordar la reconstrucció posterior, ha dit que "és hora de fer-la seguint una agenda verda que és imprescindible, perquè podem construir si sabem que el proper temporal ho tornarà a destruir".\nLa ciència fa anys que alerta\nUna quinzena de científics de diversos àmbits van participar aquest estiu als cursos sobre "Riscos ambientals: emergència climàtica i covid" i "Sostenibilitat i Medi Ambient. Planeta Terra" de la Universitat Catalana d'Estiu que enguany es va celebrar de forma virtual. Tot i la versalitat dels ponents que van parlar des de les diverses disciplines i amb tons i tempos diferents, el missatge va ser unànim: hem de reduir de forma dràstica les emissions -i fins i tot capturar-les- per no superar l'augment d'1'5ºC de mitjana respecte l'època preindustrial, tal i com marca l'Acord de París. L'escalfament global és present a l'atmosfera, a la terra i també als oceans, tant en superficie com en profunditat. El canvi climàtic ja és aquí i només podem contribuir a mitigar-lo. I per això ens cal un canvi de model social i econòmic.\nEl meteoròleg Tomàs Molina, que va ser un dels ponents dels cursos de la UCE d'aquest estiu, reconeixia que la ciència i l'acció coordinada de la Humanitat alguna cosa pot fer-hi, com exemple l'assoliment de l'Acord de París o els avenços que s'estan fent en economia verda, però amb tot va alertar que "ens hem de preparar per una pujada de temperatura de 2,5ºC a Catalunya cap a mitjans de segle". Molina basa el seu argument en els registres de concentració mitjana de C02 a l'atmosfera que estan augmentant a raó de 2,5ppm/any, el que provocaria que l'any 2030-2035 tinguessim concentracions de 400-430ppp, uns nivells que l'Acord de París situa a l'any 2100 per a no superar el llindar d'augment de temperatura d'1,5ºC.\nFont: TES / SMC\nLa secretària de Medi Ambient i Sostenibilitat, Marta Subirà, i el director de l'SMC, Eliseu Vilaclara, han presentat aquest dimecres de els nous escenaris de canvi climàtic. Durant la seva intervenció, la secretària ha destacat que "una de les eines per endegar polítiques efectives en l'àmbit adaptació és disposar d'una bona diagnosi de les característiques del canvi climàtic", i en aquest sentit, ha subratllat que "el Servei Meteorològic de Catalunya i l'Oficina Catalana del Canvi Climàtic esdevenen dues peces clau en els seus àmbits d'actuació". Ha recordat que "les projeccions climàtiques i l'Estratègia Catalana d'Adaptació al Canvi Climàtic recorren camins paral·lels, perquè sense el coneixement de què esta passant i què pot passar difícilment podrem aplicar polítiques eficaces i efectives". Marta Subirà ha alertat que "estem davant riscos de notable magnitud tant pels ecosistemes com pels sectors socioeconòmics que en depenen" i ha afirmat que "el decenni 2021-2030 és clau per la lluita contra el canvi climàtic pel que fa a la mitigació i adaptació". "Tot i que la prioritat és donar una resposta urgent a la crisi sanitària per la COVID-19 de cap manera no podem posposar els canvis transformadors que necessitem per al futur, perquè d'alguna manera són complementaris", ha sentenciat L'arc mediterrani és una zona molt vulnerable al canvi climàtic En aquest sentit, el cap de Departament de Biologia Marina i Oceanografia de l'Institut de Ciències del Mar CSIC Francesc Peters explicavaquest passat mes d'agost a la Universitat Catalana d'Estiu de Prada de Conflent que l'augment de temperatura a mars i oceans, a més de portar al mediterrani espècies que fins ara no hi eren i que en alguns casos desplacen les autòctones, provoca una separació de les capes d'aigua superficials i profundes el que suposa una menor arribada de nutrients al fitoplacton i, per tant, menys capacitat de generar clorofila, el que repercuteix en un descens de la pesca potencial. En aquest sentit, el confinament a causa de la covid19 ha generat un gran impacte ja que, en reduir-se la pesca, s'ha reduit el zooplacton i per tant ha augmentat el fitoplacton que és el que fa augmentar la clorofila. Sobre l'augment del nivell del mar (3mm per any / 3cm per dècada) Peters, també recorda que "l'arc mediterrani és una zona molt vulnerable al canvi climàtic": Augment de nivell de mar que afecta especialment les zones costaneres, augment de temperatura de l'atmosfera (que a Catalunya suposen unes 300 morts anuals) i dels oceans, i augment del risc d'inundació per aiguats (el risc d'inundació dels municipis de Catalunya és alt en un 40%). I les inundacions i les aigües estancades suposen també un increment de malalties. Escasetat d'aigua i descens de la pesca Unes malalties que troben terreny abonat en el dèficit de WASH (aigua, sanitat i higiene) que provoca el canvi climàtic i que acaba redundant en un increment del nombre de persones malaltes i de morts, i del nombre de migracions per causes climàtiques, amb una major expansió de malalties endèmiques que havien estat eradicades en d'altres paisos. Francesc Peters apunta també cap a la densitat de població, la globalització i la gran mobilitat de la població (15000 avions volant simultaniament el març del 2020 / 225000 vols en un dia) com a causa de l'expansió de qualsevol malaltia o virus que pot convertir-se en pandèmia


Servei comunitari | Institut Aiguaviva\nL’educació és una eina de millora social, que ha de ser capaç de formar éssers complerts, amb una dimensió tant intel·lectual com humana i moral. En aquest sentit, a més de la competència lingüística o la matemàtica, cal anar avançant també en aquelles competències que recullen certs valors i habilitats cíviques. Cal pensar en la necessitat de formar ciutadans i ciutadanes qualificats, però també en ciutadans reflexius, capaços d’analitzar l’entorn en què viuen i de comprometre’s en la seva millora.\nEn aquest marc, i d’acord amb l’article 79.1 e) de la Llei d’educació, el Departament d’Ensenyament va posar en marxa, el curs 2017-2018, el Servei comunitari per a l’alumnat de 3r i 4t d’ESO, amb la finalitat de garantir que els estudiants, al llarg de la seva trajectòria escolar, experimentin i protagonitzin accions de compromís cívic, aprenguin en l’exercici actiu de la ciutadania, i posin en joc els seus coneixements i capacitats al servei de la comunitat.\nEls objectius d’aquest servei comunitari són:\nEs tracta d’una activitat curricular i, com a tal, obligatòria i avaluable per a tots els alumnes quan acabin quart curs d’ESO.\nOcupa un mínim de vint hores, de les quals deu són hores de formació al centre, en les classes de les matèries implicades, i per a tots els alumnes que cursen tercer o quart, i deu s’han de realitzar en una entitat diferent del centre i fora de l’horari escolar. Tots els alumnes en acabar l’ESO han d’haver realitzat el Servei comunitari.\nEnguany, el nostre centre ofereix nou projectes.\nEl projecte Aiguavivacull es desenvolupa dins de l’àmbit de la Solidaritat i la cooperació, acompanyament i suport a l’escolarització i suport a necessitats bàsiques i té com a objectius millorar l’aprenentatge del català entre els habitants nouvinguts de la ciutat, ajudar a la integració dels alumnes nouvinguts de Mollet i ser ambaixador de la nostra cultura; conèixer de primera mà altres realitats socioculturals i valorar la multiculturalitat com una realitat enriquidora, dins de l’assignatura de Llengua catalana i Literatura.\nEl projecte Banc d’aliments es desenvolupa dins de l’àmbit de la Solidaritat i la cooperació i la participació ciutadana i té com a objectiu prendre consciència de les situacions de desigualtat i exclusió a Mollet i conèixer els diferents grups socialment vulnerables. Els continguts que es treballan són l’organització política i econòmica de la societat, els països rics i països pobres: desigualtats i pobresa al món desenvolupat.\nEl projecte Banc de sang i teixits es desenvolupa dins de l’àmbit de la Solidaritat i la cooperació, suport a necessitats bàsiques i participació ciutadana i té com a objectiu conscienciar els ciutadans de Mollet de com és d’important col.laborar en les donacions de sang. Els continguts que es treballen són la composició del teixit sanguini, funcions dels diferents components, compatibilitat/incompatibilitat de les transfusions de sang, i malaties relacionades amb la sang i l’aparell circulatori, dins de l’assignatura de Biologia.\nConsum responsable és un projecte que engeguem aquest curs 2021-2022 i pertany a l’àmbit de la Solidaritat i cooperació i el medi ambient. Té com a objectiu conèixer la importància dels hàbits de consum de la població per tal de minimitzar l’impacte ambiental. Els continguts que es treballen són els principis del consum responsable en diversos sectors, el producte de proximitat, comerç just i malbaratament alimentari, dins de l’assignatura d’Orientació.\nCrear després del que hem viscut és també un nou projecte que es desenvolupa en l’àmbit de l’Intercanvi generacional i té com a objectiu principal promoure el treball i el coneixement intergeneracional, per conèixer les dificultats a què s’enfronten les persones grans durant la pandèmia. Els continguts que es treballen són l’entrevista, la peça teatral, la interpretació teatral, la memòria oral i el pensament crític, dins de l’assignatura de Teatre.\nEl projecte Dia de la nutrició es desenvolupa dins de l’àmbit de la Solidaritat i la cooperació, suport a necessitats bàsiques, participació ciutadana i lleure i té com a objectiu incrementar la conscienciació vers la importància de la pràctica regular de l’activitat física i d’una dieta equilibrada, fomentar el respecte pel medi natural i adquirir coneixements sobre orientació al medi natural, dins de l’assignatura d’Educació Física.\nEl projecte Dintre l’espai natural de Gallecs es desenvolupa dins de l’àmbit de Medi ambient i té com a objectiu ajudar a la preparació de les parades de la fira de Gallecs, tasques de difussió, de suport i complementàries; entrar en contacte amb el Consorci del Parc Natural de Gallecs i veure com es promociona sobre el territori i com s’inclou la tradició agrícola vallesana en el patrimoni cultural del municipi.\nEl projecte Endrecem la biblioteca és un altre nou projecte que es desenvolupa en l’àmbit de l’Acompanyament i suport a l’escolarització i la solidaritat i cooperació. Té com a objectiu ajudar a organitzar la biblioteca i al correcte registre i arxiu dels documents, així com a promocionar l’ús de la biblioteca escolar.\nEl projecte Ens ajudem, també nou projecte aquest curs, es desenvolupa dins de l’àmbit de l’Acompanyament i suport a l’escolarització i la solidaritat i cooperació. Té com a objectiu ajudar a millorar la comprensió lectora i l’expressió escrita d’alumnes que ho necessiten.\nL’elecció del projecte a realitzar és voluntària, tot i que alguns serveis només s’ofereixen per a alumnes que cursen una determinada matèria. Un cop als alumnes se’ls hagi assignat la seva participació en un projecte, els pares i mares rebreu un document perquè el signeu autoritzant-los a realitzar la prestació d’aquest servei a l’entitat col·laboradora. La formació curricular d’aquests projectes es realitzarà durant el primer i segon trimestre (segons el projecte) i la part pràctica es durà a terme durant el primer, el segon o el tercer trimestre d’aquest curs escolar.\nPresentació Prezi 2017-2018\nPresentació Prezi 2018-2019\nPresentació Prezi 2019-2020\nPresentació Prezi 2021-2022 – 4t ESO\nPresentació Prezi 2021-2022 – 3r ESO\nActualització octubre 2021


Cultura presenta la segona edició de Sumerjazz - Altea Digital\nCultura presenta la segona edició de Sumerjazz\nVil·la Gadea serà un dels tres escenaris en què tindrà lloc durant l’estiu la segona edició del cicle de concerts de Jazz “Sumerjazz”; així ho ha donat a conéixer l’edil de Cultura i Turisme, Miquel Zaragoza, qui ha presentat l’activitat junt amb Mariano Torres, responsable de la iniciativa. A Altea els concerts se celebraran els dissabtes 24 i 31 d’agost a les 23h. Com a novetat, dissabte que ve 26 de juny, Palau Altea albergarà un concert de presentació del cicle a les 21:00h. L’entrada per al concert de Palau Altea és gratuïta.\nCom ha explicat el responsable municipal, tres són els municipis que acolliran Sumerjazz, igual que ja va ocórrer en la seua 1a edició: El Campello, Altea i Dénia. “Es tracta de tres poblacions que, a més del seu atractiu turístic, es caracteritzen per la seua oferta cultural durant tot l’any. Vil·la Marco, Vil·la Gadea i Torrecremada són els espais màgics triats per a estos concerts a la llum de la lluna”, ha comentat l’edil.\n“Sumemrjazz no és només música. Es tracta de crear un ambient en què es cuiden els mínims detalls. La decoració ha d’estar en harmonia amb les sensacions que transmet cada lloc. Taules, cadires enfundades i un servici de bar acompanyaran les actuacions . En el cas d’Altea, Vil·la Gadea és un lloc privilegiat que ha sigut, a través de la història, escenari de grans i diversos espectacles”, ha afegit Miquel Zaragoza.\nPer a concloure la seua intervenció, Zaragoza ha explicat que el concert de presentació que tindrà lloc el dia 26 de juny en Palau serà l’últim concert de temporada a Palau, ja que amb la portada de l’estiu continuarem oferint programació musical a l’aire lliure amb el cicle Música a Boqueta Nit i Sumerjazz”. L’edil de Cultura i responsable de Palau Altea ha invitat a alteanes, alteans i visitants a assistir al dit concert presentació de Sumerjazz.\nPer la seua banda, Mariano Torres hi ha detallat el contingut dels concerts previstos i els artistes que els oferiran. El concert del 26 de juny a Palau Altea anirà a càrrec de Janet Taylor; “la qualitat i elegància d’esta dona és molt especial”, ha apuntat Torres.\nQuant als concerts que es van a oferir a Vil·la Gadea, el del 24 de juliol va a càrrec d’Eva Cortés, postulada com una de les més fermes promeses del Jazz espanyol. Eva Cortés ha collit excel·lents crítiques amb el seu tercer disc “La Mar d’un Vida”. Sense oblidar les seues arrels llatines, ni els seus anys a París, la cantant enlluerna amb un repertori que mescla frescor i seducció. Del concert del dissabte 31 de juliol, oferit per The Big Jamboree, Mariano Torres ha manifestat que “es tracta de 9 músics catalans que tenen com a única missió posar a ballar als espectadors.\nEn totes les actuacions, els assistents podran disfrutar d’una copa de vi gràcies a la col·laboració del Consell Regulador Denominació d’Origen Vins d’Alacant amb els cellers de BOCOPA i Salvador Poveda.\nEl preu de les entrades per als concerts del 24 i 31 de juliol és de 16€ i les entrades es poden adquirir a Servicam o a l’Ajuntament d’Altea.


QUINA LA FEM?:  Els «Interpontes» urgellencs\nBlog de JM. Mir - jmir1@xtec.cat\n Els «Interpontes» urgellencs\n1890. El Pont del Diable, Congost dels Tresponts (l'Alt Urgell).\nFoto: Lluís Marià Vidal i Carreras (1842-1922), (MDC-AFCEC).\nLa palanca de fusta que durant un temps substituí el pont de pedra caigut, amb el retratista retratat a la voreta. Foto datada al vuit d'agost d'aquell any i, per tant, amb les aigües del Segre ben baixes.\n1890. Congost dels Tresponts (l'Alt Urgell).\nL'entrada meridional a l'indret del riu de Cabó de l'estreta gola del Segre urgellenc, conegut també en llatí com a Interpontes en els temps medievals, o sigui, congost entre ponts.\nS'aprecien les feixes de vinya al voltant del mas, i el riu plàcid abans d'encarar les pregones estretors del congost.\n1900-10 ca. El Pont del Diable, Congost dels Tresponts (l'Alt Urgell).\nFoto: Antoni Bartomeus i Casanovas (1856-1935), (MDC-AFCEC).\nL'impressionant estretesa del congost al punt del vell pont del Diable.\n1900-10 ca. Congost dels Tresponts (l'Alt Urgell).\nL'entrada septentrional del congost, amb els murs serpentejants que recalçaven la carretera.\n1900 ca. El Pont del Diable, Congost dels Tresponts (l'Alt Urgell).\nFoto: Juli Soler i Santaló (1865-1914), (MDC-AFCEC).\nLa carretera al costat del Pont del Diable.\nEls desmunts de terra semblen indicar que la imatge es prengué poc després de l'eixamplament del camí, en la darreria del segle XIX. La carretera nova arribà a la Seu d'Urgell l'any 1906.\n1913. El Pont del Diable, Congost dels Tresponts (l'Alt Urgell).\nFoto: Cèsar August Torras (1852-1923), (MDC-AFCEC).\nLa nova carretera, no asfaltada i amb les trilles del carro sobre el fang, però protegida per aquells característics mollons rectangulars de ciment.\n1927 ca. El Pont del Diable, Congost dels Tresponts (l'Alt Urgell).\nFoto: Carles Fargas i Bonell (1883-1942), (MDC-BdC).\nL'automòbil, matrícula B-31004, en plena travessa del congost. La imatge, salvant els models, és prou idèntica al pas de la carretera actual, a l'espera de la construcció del túnel, que allunyi definitivament el trànsit del congost. Ara sí que s'aprecien les torres elèctriques i els pals de la línia telefònica.\nDetalls de la nova carretera en un dels punts més estrets del congost.\n1913. Els Pontarrons, Congost dels Tresponts (l'Alt Urgell).\nA l'entrada septentrional del congost, els gairebé mil·lenaris pontarrons del segle XI reben el viatger. La carretera nova, però, s'obrí per la marge esquerra del Segre, i així pogueren ésser ben retratats des de l'altra banda.\nUna altra vista dels vells Pontarrons.\n1913. Congost dels Tresponts (l'Alt Urgell).\nEls retombs serpentejant de la nova carretera. Encara s'hi observen munts de runa de la construcció, però no hi ha encara les torres elèctriques que pujaran la llum del pantà de Sant Antoni al Pirineu.\nLa mateixa vista, ara aigües amunt. Les trilles dels carros són marcades al fang del recent estrenat nou camí.\nS'0bserven bé els desmunts de terra del nou camí. El pal sembla del fil telegràfic, però no n'aprecio cap més. Potser només servia de guia per als treballs, o potser és que els estaven col·locant.\n1927 ca. Congost dels Tresponts (l'Alt Urgell).\nLa zona més estreta del congost als voltants del Pont del Diable. El cotxe del fotògraf és aparcat a la voreta de la carretera.\n1913. El Pont de la Torre, Congost dels Tresponts (l'Alt Urgell).\nEl primer pont de pedra que travessa el Segre i que es troba riu avall des de l'entrada septentrional és el pont de la Torre. Se'n digué així per la torre fortificada que hi hagué al costat, una mica més elevada sobre el camí, i que tenia funcions militars. Al costat del pont, encara no hi havia la torreta que s'hi construí, probablement cap als anys 1920 per vigilar el cabal del riu.\n1923. El Pont de la Torre, Congost dels Tresponts (l'Alt Urgell).\nFoto: Josep Salvany i Blanch (1866-1929), (MDC-BdC).\nEl pont nou de la Torre, pocs metres aigües avall del medieval, fet per a la nova carretera.\nL'antic pont medieval, desaparegut, al lloc per on passa l'actual carretera en diagonal.\nDetall del vell pont medieval i del mur de contenció de la nova carretera a la marge esquerra del riu, fins al pont nou, metres avall.\n1895. El Pont de la Torre, Congost dels Tresponts (l'Alt Urgell).\nVista del pont medieval, potser ja des del nou pont de la carretera que es construí pocs metres més avall. La foto és datada del quatre de maig, i s'hi noten les aigües del desgel.\nLa imatge és catalogada com a sortida meridional del congost amb els contraforts de la serra de l'Aubenç al fons, però es tracta del Grau d'Oliana, més avall dels Espluvins (ho corregeix l'amic Jordi Solé i Juval).\n1929. Congost dels Tresponts (l'Alt Urgell).\nFoto: Joan Artigues i Carbonell (1894-1953), (ANC).\nVista del petit meandre del riu a la zona de l'antic Monestir de Sant Andreu de Tresponts. Sembla que el monestir era situat on hi ha una indústria d'explotació d'àrids. Però per a la gent del lloc, les restes del monestir són les del mas que hi ha i que veiem a la imatge, dit Mas del Monestir.\nDes de l'entrada septentrional del congost, després de l'estret dels Pontarrons, els monjos en controlaren l'accés i en cuidaren el pas des del segle IX al segle XVI, quan la comunitat abandonà el lloc i el monestir caigué enrunat, tot i que l'església continuà fent de parròquia fins al 1904; especialment, en tingueren cura a partir de la construcció dels Pontarrons al segle XI, que milloraren de manera considerable el pas que antigament es devia fer ran de llera, però que sovint devia d'ésser inundada per les aigües sicorines.\nEl Pont del Diable migpartit sobre el Segre, en la imatge típica. No es tracta del Pont d'Espia tal com diu la informació de la fotografia a l'Arxiu Nacional. Potser serà sempre un misteri saber per què van aixecar un pont damunt de l'altre. No és difícil de pensar que després d'una riuada que s'emportà el pont original, els monjos decidiren de refer-lo amb més alçada. A la fi, però, segles després, les aigües també se l'endurien. I és que l'encaixonament del riu en aquest punt fa autèntica feredat, i amb una avinguda abundosa l'alçada devia augmentar potser més d'una dotzena de metres i tot.\nTot i la claredat del topònim popular, que remet a l'existència de tres ponts, dos de pedra i potser un de fusta, algunes referències etimològiques no descarten que el nom fos una derivació popular del nom llatí d'INTERPONTES. Indicaria el congost situat entre els dos ponts dels extrems, el de la Torre al nord i el del Diable al sud. Probablement aquesta és l'etimologia més plausible. Després, la veu popular interpretà la veu llatina culta com a tres, potser associant que els Pontarrons també fan un pas de ponts, o potser perquè realment hi hagué un tercer pont de fusta en els temps florents del Monestir de Sant Andreu, que desaparegué en decaure el cenobi ja als segles XV-XVI.\n El congost urgellenc dels Tres Ponts\n Organyà amunt pels 'diabòlics' Tresponts\nPublicat per JM a 11:00\nEtiquetes de comentaris: Anys 1900-10, Organyà, Segre, Tres Ponts\nEscriviu ço que cerqueu en aquest bloc. Write here what you are searching\n «Plançons» d'història i literatura, 1933\n Dels nalequens, o del Nalec segarreta (iv)\n La «Literatura Sensacional» de Sherlock Holmes (1908)\n Dalt del Cadí pel Pas dels Gosolans\n Carrers de la Lleida medieval\n Revolució industrial sabadellenca\n L'Auca de l'«Auca del Senyor Esteve» rossinyolenca\n El gratacel (lleidatà) més alt de Catalunya, que no fou\n Lo primer auto lleidatà, i els vinents\n Charles Clifford, 1860: les primeres quatre fotografies lleidatanes\nAnys 1900-10 (344)\nAnys 1910-20 (52)\nAnys 1920-30 (230)\nAnys 1940-50 (74)\nAnys 1960-70 (248)\nAnys 1980-90 (19)\nAnys 2000-10 (33)\nAós de Civís (1)\nArc del Pont (26)\nArtesa de Lleida (38)\nArtesa de Segre (4)\nAtles Cresques (5)\nBarques del Tòfol (1)\nBasses d'Alpicat (4)\nBellpuig de les Avellanes (12)\nBenavent de Segrià (2)\nBisbat de Lleida (13)\nCamp d'Esports (6)\nCamp Escolar (1)\nCamps Elisis (30)\nCanal Auxiliar d'Urgell (2)\nCanal d'Aragó i Catalunya (4)\nCanal d'Urgell (22)\nCanal de Balaguer (4)\nCanal de Pinyana (8)\nCanal de Seròs (20)\nCarrer Cavallers (7)\nCarrer del Carme (8)\nCarrer Major (15)\nCastelló de Farfanya (10)\nCatedral Nova (22)\nCeferí Rocafort (75)\nCosta Daurada (4)\nCreus de terme (8)\nCristòfor Colom (9)\nDelta de l'Ebre (24)\nEl Cogul (9)\nEl Pont de Suert (9)\nEl Rosselló (29)\nEl Soleràs (10)\nEls Omellons (4)\nEls Torms (6)\nEnric Crous (2)\nEstació de tren (21)\nEstany d'Ivars (4)\nEstudi General (8)\nFranja de Ponent (19)\nG. Barraquer (20)\nGerri de la Sal (17)\nGranja d'Escarp (9)\nGranyena de les Garrigues (14)\nGuerra de Successió (62)\nGuerra del Francès (21)\nGuerra dels Segadors (36)\nHospital Sta. Maria (22)\nJosep Gaspar (23)\nJosep Salvany (17)\nL'Hospitalet de l'Infant (17)\nLa Bordeta (6)\nLa Canadenca (23)\nLa Granadella (11)\nLa Mitjana (10)\nla Noguera (11)\nLa Portella (4)\nla Segarra (11)\nla Suda (13)\nLes Borges Blanques (19)\nles Garrigues (64)\nLiceu Escolar (8)\nLlengua i Literatura (107)\nLlengües romàniques (7)\nLucien Roisin (9)\nMapes i plànols (245)\nMatthäus Seutter (2)\nMiniatures medievals (3)\nMolí de Cervià (9)\nMolí de la Vilanoveta (4)\nMuseu Morera (3)\nNoguera Pallaresa (55)\nNoguera Ribagorçana (31)\nOmells de Na Gaia (2)\nOsso de Cinca (4)\nPaís Valencià (61)\nPilar d'Almenara (3)\nPla de Vilanoveta (8)\nPlaça l'Ereta (4)\nPlaça Ricard Vinyes (2)\nPlana de Lleida (10)\nPleyan i de Porta (34)\nPobla de Segur (16)\nPont Vell (61)\nPorxos del Massot (5)\nPresó de Lleida (5)\nRambla d'Aragó (17)\nRambla de Ferran (29)\nSalàs de Pallars (7)\nSant Andreu (16)\nSant Francesc (5)\nSant Joan (50)\nSant Llorenç (38)\nSant Martí (24)\nSant Ruf (12)\nSantes Creus (4)\nsegle X (2)\nSegle XII (16)\nSegle XIII (9)\nSegle XIV (27)\nSegle XIX (363)\nSegle XV (22)\nSegle XVI (99)\nSegle XVII (134)\nSegle XVIII (170)\nSenyera Reial (7)\nSèquia 4a (5)\nSèquia de Fontanet (15)\nSèquia de Torres (12)\nSeu d'Urgell (45)\nSeu Vella (144)\nTamarit de Llitera (5)\nTorres de Segre (2)\nTres Ponts (8)\nValeri Serra (9)\nVall d'Espot (7)\nVall de Boí (18)\nVall de Cardós (3)\nVall Fosca (9)\nValls d'Àneu (23)\nVidal Vidal (2)\nVilanova de la Barca (4)\nVilanova de Segrià (4)


La supervivència exigeix un avantatge, una habilitat o un talent especial atorgat per la naturalesa que configura els cossos d'elit del regne animal. Els taurons, per exemple, posseeixen capacitat per olorar una gota de sang en cent litres d'aigua.\nContingut disponible fins al 08/03/2021\nveure més sobre "Grans Documentals - Súper sentits: Forces especials. Cossos d'elit" veure menys sobre "Grans Documentals - Súper sentits: Forces especials. Cossos d'elit"\nEls últims 172 programes de Especials TVE Catalunya\nNou Destinació la Xina: Yunnan - 2ª part Reportaje 47:40 8% pasado jueves\nDestinació la Xina: Yunnan - 2ª part pasado jueves Continuem explorant la província de Yunnan, al sud-oest de la Xina. Seguint el curs dels rius trobem la fauna característica de la zona. Els paisatges van canviant segons l'alçada i el cl...\nNou Destinació la Xina: Yunnan - 1ª part Reportaje 47:40 8% pasado miércoles\nDestinació la Xina: Yunnan - 1ª part pasado miércoles La província de Yunnan, al sud-oest de la Xina, és un paradís per la fauna salvatge de les seves nombroses reserves naturals. Compta amb una variada gamma de zones climàtiques, amb esp...\nNou Grans Documentals - La vida secreta dels uombats: L'aventura dels menuts Reportaje 47:59 8% pasado martes\nGrans Documentals - La vida secreta dels uombats: L'aventura dels menuts pasado martes Els uombats són animals silenciosos, caminen a poc a poc i gairebé sempre van sols. Però l'època de criança és un moment de canvis, d'energia, de barall...\nNou Un amic per a en Frank Completo 1:21:01 8% pasado lunes\nUn amic per a en Frank pasado lunes En Frank és un vell solitari i rondinaire a qui el seu fill regala un robot perquè el cuidi. La integració dels robots a la vida humana fa possible que existeixin androides programats per cui...\nNou La vida secreta dels uombats: El bosc dels uombats Reportaje 47:34 8% pasado lunes\nLa vida secreta dels uombats: El bosc dels uombats pasado lunes Prop de les planes fredes de la Serra de Snowy, al sud-oest d'Austràlia, hi ha un món amagat on viu una comunitat de uombats comuns. El seu dia és la nit, són tímids i escor...